Але быў такім раней, застаецца верны тым жа прынцыпам і цяпер (у лютым Леаніду Шчамялёву споўнілася дзевяноста два гады). Пераконваўся ў гэтым не аднойчы, калі ўдавалася сустрэцца і пагутарыць з вядомым мастаком. Нашы размовы датычыліся не толькі мастацтва, культуры, да якіх ён, зразумелая рэч, неабыякавы. Заўсёды цікавымі падаваліся яго меркаванні аб жыцці, гісторыі і сучаснасці. Багаты досвед дазваляў Шчамялёву быць праніклівым. У апошні час яго часта “заводзіла” сітуацыя на Украіне. Але нават ён не мог знайсці тлумачэння таму, што там адбываецца. Толькі прамаўляў з хваляваннем: “Як такое магло адбыцца? Як дапусцілі? Гэта ж вайна: гінуць людзі…”. Ключавым тут было слова “вайна”, аб якой ён ведае многае. У саракавых, дарэчы, ваяваў за вызваленне Украіны ад фашыстаў.